open-index/open-wikipedia-markdown huggingface dataset:
Şərq qapısı

**Şərq qapısı** (”Idän portti”) on Azerbaidžaniin kuuluvassa Nahitševanissa ilmestyvä azerinkielinen sanomalehti.

Lehden ensimmäinen numero ilmestyi marraskuussa 1921 nimellä *Cavanlar həyatı* (”Nuorison elämä”). Se sai pian nimen *Füqəra səsi* (”Köyhälistön ääni”) ja ilmestyi vuodesta 1922 lähtien nimellä *Şərq qapısı* (vuonna 1924 *Qızıl Şərq*, ”Punainen itä”). Vuonna 1980 lehden nimeksi tuli *Sovet Naxçıvanı* (”Neuvosto-Nahitševan”), ja samalla perustettiin sen venäjänkielinen versio *Sovetskaja Nahitševan*.

*Sovet Naxçıvanı* oli Azerbaidžanin kommunistisen puolueen Nahitševanin aluekomitean sekä Nahitševanin autonomisen sosialistisen neuvostotasavallan korkeimman neuvoston ja ministerineuvoston äänenkannattaja. Kuudesti viikossa ilmestyneen lehden painosmäärä oli 10&nbsp;000 ja venäjänkielisen version 4&nbsp;800 kappaletta vuonna 1984.

Lehti sai jälleen nimen *Şərq qapısı* vuonna 1989. Se ilmestyy nykyään viidesti viikossa Nahitševanin autonomisen tasavallan korkeimman neuvoston ja ministerineuvoston äänenkannattajana. Lehden painosmäärä oli 1&nbsp;000 kappaletta joulukuussa 2023.

## Lähteet

## Aiheesta muualla
* Lehden sivusto
Simmons

**Simmons** on muun muassa seuraavien henkilöiden sukunimi:

* Andrelton Simmons (s. 1989), alankomaalainen baseballpelaaja
* Benjamin ”Ben” Simmons (s. 1996), australialainen koripalloilija
* William J. ”Bill” Simmons III (s. 1969), yhdysvaltalainen urheilutoimittaja ja kirjailija
* Charles Simmons (1885–1945), brittiläinen voimistelija
* Charles Simmons (1893–1975), brittiläinen poliitikko
* Charles Simmons (1924–2017), yhdysvaltalainen kirjailija
* Charles ”Chippy” Simmons (1878–1937), englantilainen jalkapalloilija
* Dan Simmons (1948–2026), yhdysvaltalainen kauhu-, fantasia- ja tieteiskirjailija
* Daniel ”Diggy” Simmons, yhdysvaltalainen tosi-tv-esiintyjä, muotisuunnittelija ja räppäri
* Floyd Simmons (1923–2008), yhdysvaltalainen kymmenottelija ja olympiamitalisti
* Gene Simmons (alk. *Chaim Witz*, s. 1949), yhdysvaltalainen rock-artisti, näyttelijä ja liikemies
* Jean Simmons (1929–2010), englantilainen näyttelijä
* Rev Run (oik. *Joseph Lloyd Simmons*, s. 1964), yhdysvaltalainen rap-artisti
* Jonathan Kimble Simmons (s. 1955), yhdysvaltalainen näyttelijä
* Kimora Lee Simmons (o.s. *Perkins*, s. 1975), yhdysvaltalainen malli ja kirjailija
* Lili Simmons (s. 1993), yhdysvaltalainen näyttelijä ja malli
* Nicholas ”Nick” Simmons (s. 1989), yhdysvaltalainen muusikko, näyttelijä ja sarjakuvapiirtäjä
* Milton Teagle ”Richard” Simmons (1948–2024), yhdysvaltalainen fitness-persoona ja näyttelijä
* Russell Simmons (s. 1957), yhdysvaltalainen yrittäjä ja hyväntekijä
* Sonny Simmons (1933–2021), yhdysvaltalainen jazz-alttosaksofonisti
* William J. Simmons (1880–1945), yhdysvaltalainen toisen Ku Klux Klanin perustaja

## Muuta
* *[[Gene Simmons (albumi)|Gene Simmons]]*, KISS-yhtyeen laulajabasistin Gene Simmonsin sooloalbumi

## Katso myös
* Simons
* Simmonds
* Symons
* Symonds
Jäkäläkankaan tuulivoimapuisto

**Jäkäläkankaan tuulivoimapuisto** on Satakunnan Karvian koillispäässä Kattelusperän itäpuolella ja Kihniön Mustajärven luoteispuolella sijaitseva tuulivoimapuisto, jossa toimii viisi tuulivoimalaitosta. Niiden kokonaiskapasiteetti on 30 megawattia ja vuosituotanto on noin sata gigawattituntia. Tuulivoimapuiston on rakentanut ja sen omistaa Ilmatar Energy. Sitä operoi Ilmatar Service Oy.

## Yleistä
Tuulivoimapuisto sijaitsee Karvian koilliskulmauksessa Parkanon ja Jalasjärven vastaisten kuntarajojen suunnalla. Parkanon puolella sijaitsee heti Mustajärven kylä. Tuulivoimapuiston maaston paikannimiä ovat Huhtaneva, Limpukkamäki, Jäkäläkangas ja Konineva. Tuulipuiston pituus on 1,7 kilometriä, leveys 1,4 kilometriä, ja kaikki voimalaitokset sisälleen sulkevan alueen pinta-ala on 55 hehtaaria. Voimalat sijaitsevat 155–165 metrin korkeudella mpy. Tuulivoimalaitokset ovat tanskalaisen Vestaksen valmistamaa V150/6.0MW -mallia, jonka napakorkeus on noin 155 metriä, tuuliturbiinin halkaisija 150 metriä, ja jonka kapasiteetti on 6,0 megawattia.

Tuulipuiston huoltotiet ovat metsäautoteitä, joista on yhteys yhdystielle 13319. Yksi tuulivoimaloista sijaitsee toisen metsäautotien varressa, josta on pitempi tieyhteys samalle yhdystielle. Voimaloiden tuottama sähkö johdetaan luonnollisesti kantaverkkoon, mutta esimerkiksi kartoissa ei näy sellaista sähkölinjaa, jonne sähkönsiirtoa voisi tehdä. Tuulivoimapuistoissa on tavallista, että tuotettu sähkö johdetaan sähköasemalle maakaapelein tai pitkillä matkoilla ilmaan nostetulla siirtolinjalla.

## Historiaa
Pohjois-Satakunnassa on ollut 2010-luvulla myönteinen asenne tuulivoimapuistoja kohtaan. Neljä kuntaa, Jämijärvi, Kankaanpää, Karvia ja Siikainen, toteuttivat yhteistyönä selvityksen, jossa ne kartoittivat alueiltaan tuulivoimalle otollisia alueita. Selvitys valmistui kesällä 2012. Alueet liitettiin toukokuussa 2013 mukaan Satakunnan vaihemaakuntakaavan ehdotukseen, jossa Jäkäläkankaan alueelle (alue numero 1) oli osoitettu 21,6 neliökilometrin alue. Siihen kaavailtiin enimmillään 45 kolmen megawatin tuulivoimalaitoksia, joiden napakorkeus olisi noin 140 metriä. Tuulimittauksissa alueen yläpuolella tuulee keskimäärin 7,6 metriä sekunnissa. Alueelle teetettiin vuosina 2012–2015 osayleiskaava, joka hyväksyttiin Karvian kunnanvaltuustossa huhtikuussa 2016. Osayleiskaavassa tuulivoimapuistolle oli osoitettu kuusi tuulivoimalaitosta, joiden maksimikorkeus oli 230 metriä. Kaava-alueen koko oli 9,4 neliökilometriä. Kaava-alueen sähkönsiirtoon oli kaavailtu etelässä kulkevalle sähkönsiirtolinjalle.

Ilmatar osti alkuvuonna 2022 saksalaiselta investointiyhtiöltä Alterric Internationale Beteiligungs GmbH rakentamisoikeudet Jäkäläkankaan tuulivoimapuistoon. Jäkäläkankaan tuulivoimapuiston rakentaminen aloitettiin helmikuussa 2022, ja sen tuulivoimalat nostettiin pystyyn kesän aikana. Tuulipuisto valmistui edellä suunniteltua aikatauluaan lokakuussa 2023.

## Katso myös
* Luettelo Suomen tuulivoimaloista

## Huomioita

## Lähteet
Sydän-Laukaan koulu

**Sydän-Laukaan koulu** on yläaste Laukaassa. Koulun rehtorina toimii Ulla Rytkönen. Koulun alueella toimii myös Laukaan lukio sekä Pohjoisen Keski-Suomen ammattiopisto eli Poke. Koulun käytössä oleva rakennus peruskorjattiin vuonna 2007. Kolmen oppilaitoksen yhteinen rakennusryhmä luotiin laajentamalla vanhaa koulutaloa.Uusi rakennus otettiin käyttöön syksyllä 2020.

Sydän-Laukaan koulu sijaitsee Laukaan kirkonkylällä. Oppilaita koulussa lukuvuonna 2023-2024 on noin 490 ja opettajia noin 50.

## Lähteet
Iryna Tsilyk

**Iryna Tsilyk** () (s. 1982) on ukrainalainen elokuvaohjaaja, kirjailija ja käsikirjoittaja. 

Tsilyk opiskeli Kiovan kansallinen teatteri-, elokuva- ja televisioyliopistossa.

Hän on tullut tunnetuksi muun muassa palkitusta dokumenttielokuvastaan *Maapallo on sininen kuin appelsiini* (2020, ). Tämä elokuva nostettiin Ukrainan elokuvahistorian sadan parhaan elokuvan listan sijalle 34 (Dovženko-keskus, 2021).

Tsilyk on kirjoittanut kahdeksan runo-, proosa- tai lastenkirjaa (vuoteen 2023 mennessä).
 
## Huomautuksia

## Lähteet
Airi Veijola

**Airi Helvia Weijola**, kirjailijanimi *Tuulikki Raja* (13. elokuuta 1913 Helsinki – 8. marraskuuta 1974 Helsinki) oli suomalainen ekonomi, liikkeenharjoittaja ja kirjailija. Hän julkaisi vuonna 1956 jatkosodan vuosiin sijoittuvan romaanin *Rintamalotta muistelee*. Kirja julkaistiin myös 12-osaisena jatkokertomuksena *[[Suomen Kuvalehti|Suomen Kuvalehden]]* numeroissa 43/1955 – 3/1956. Aarne Tarkas ohjasi ja käsikirjoitti sen pohjalta elokuvan *[[Rintamalotta]]*, joka sai ensi-iltansa marraskuussa 1956.

Weijola valmistui ekonomiksi Kauppakorkeakoulusta vuonna 1935. Hän toimi vaatetusalalla liikkeenharjoittajana ja vuosina 1944–1946 Ekonominaisten kerhon puheenjohtajana. Hän kirjoitti lukuisia novelleja. Weijola oli 1930–1940 luvuilla tunnettu naisten vaatesuunnittelija. ja hänellä oli leninkiliike Helsingissä Annankadulla.

Weijola avioitui vuonna 1940 toimitusjohtaja Erkki Vilhelm Virmailan kanssa. Weijola on haudattu Helsingissä Hietaniemen hautausmaalle.

## Teoksia
* *Rintamalotta muistelee*. Otava 1956

## Lähteet

## Aiheesta muualla
* Tuulikki Raja, Kirjasampo.fi
Bayonetta 3

**Bayonetta 3** on Platinum Gamesin kehittämä ja Nintendon julkaisema toimintapeli. Peli on julkaistu vuonna  Nintendo Switchille.

Peli paljastettiin vuonna 2017, mutta siitä ei kerrottu paljoa julkisuuteen.

## Tarina
Pelissä Maa on Homunculi-nimisten vihollisten uhan alla ja päähenkilön on pelastettava maailma. Pelissä kuljetaan eri ulottuvuuksissa ja pelaajalla on useita maailmoja tutkittavana aiemmista osista tuttuun tehtäväpohjaiseen tapaan.

## Vastaanotto
Peli sai GameSpotin arvostelussa arvosanaksi 9/10. Moitteita peli sai tyhjiltä vaikuttavista paikoista ja NPC-hahmot näyttivät teknisesti vanhentuneilta.

## Lähteet

## Aiheesta muualla
*
Pohjois-Korean bussionnettomuus 2018

**Pohjois-Korean bussionnettomuus 2018** oli Pohjois-Hwanghaen maakunnassa Pjongjangin eteläpuolella illalla 22. huhtikuuta 2018 tapahtunut liikenneonnettomuus, jossa kuoli 36 henkilöä. Uhreina kuolivat 32 kiinalaista matkailijaa ja neljä Pohjois-Korean kansalaista. Kiinalaisesta matkaseurueesta selviytyi kaksi henkilöä, jotka kuitenkin olivat onnettomuuden jälkeen kriittisessä tilassa. Bussionnettomuus tapahtui bussin suistuttua sillalta ja pudottua 30 metriä.

Pohjois-Korean bussionnettomuuteen joutunut matkaseurue koostui maolaisuuden sympatisoijien perustaman matkatoimiston asiakkaista. Matkan tarkoitus oli Pohjois-Korean rinnalla Korean sodassa taistelleiden kiinalaisten muiston kunnioittaminen. Yhtiön taustalla olivat merkittävän maolaisen nettisivusto Utopian toimijat. Yhtiö ilmoitti nettisivun päätoimittaja Diao Weimingin olleen onnettomuudessa kuolleiden joukossa. Matkaseurue oli lähtenyt Dandongista Pohjois-Koreaan 18. huhtikuuta seitsenpäiväiseksi tarkoitetulle "vallankumoukselliselle kiertueelle".

Bussionnettomuuden jälkeen Kiinan hallinto lähetti diplomaattien saattaman hoitoryhmän avustustöihin Pohjois-Korean puolelle. Pohjois-Korean johtajasta Kim Jong-unista julkaistiin Pohjois-Korean tiedotusvälineissä kuva tapaamassa sairaalassa selviytyneitä matkustajia. Kiinan CCTV puolestaan julkaisi kuvan Kim Jong-unista valvomassa ruumiiden siirtoa junaan Kiinaan kuljetusta varten. Etelä-Korean tiedotusvälineet kertoivat kesäkuun alussa 2018 neljän pohjoiskorealaisen virkamiehen joutuneen teloitetuiksi bussionnettomuuden johdosta. Teloitettujen joukossa oli Etelä-Korean tietojen mukaan kaksi johtavaa Korea Kumgang Groupin edustajaa. Korea Kumgang Group oli yhtiö, joka oli vastannut onnettomuuteen päättyneestä bussikuljetuksesta.

Alun perin väitettiin Mao Zedongin lapsenlapsen, kenraali Mao Xinyun kuolleen onnettomuudessa. Huhu kuitenkin kumottiin pian. Useimmat uhreiksi nimetyistä kiinalaisista matkustajista olivat kiinalaisten Korean sodan veteraanien jälkeläisiä.

## Lähteet
Kuwaitin emiiri

**Kuwaitin emiiri** on Kuwaitin monarkki ja valtionpäänmies. Kuwaitin hallitsijat ovat kuuluneet  Al Sabahin sukuun 1700-luvulta alkaen. Emiiri valitaan hallitijasuvun joukosta, emiiri vallitsee kruununprinssin ja parlamentti vahvistaa nimitykset.

Vuodesta 1752 maata hallinneet emiirit on lueteltu oheisessa taulukossa.

## Lähteet

## Aiheesta muualla
* Al Sabah family Encyclopedia of the Modern Middle East and North Africa. . Encyclopedia.com.
Toyota Castrol Team

**Toyota Castrol Team**, perustettu nimellä **Toyota Team Europe** (**TTE**), oli Toyotan talli rallin MM-sarjassa. Tallin perusti Ove Andersson, joka sai Toyotan tuen vuonna 1972. TTE oli yksi ensimmäisiä rallin MM-sarjassa kilpailleita talleja, joita pyöritettiin sopimuksella valmistajan kanssa. Talli toimi alkuun pienellä budjetilla ja vuonna 1975 tallin nimeksi tuli virallisesti Toyota Team Europe. Kaudella 1995 talli oli vaikeuksissa Subarun ja Mitsubishin talleja vastaan ja Espanjassa ajetussa Katalonian rallissa katsastajat ottivat tallin turboahtimet tarkistettavaksi. Turbot rikkoivat sääntöjä, jonka myötä talli menetti kauden aikana keräämänsä pisteet ja suljettiin sarjasta vuodeksi. Toyota vetäytyi rallista 1990-luvun lopulla keskittyäkseen Formula 1:een.

Toyota palasi rallin MM-sarjaan Toyota Gazoo Racing WRT -tallin voimin vuonna 2017. Toyota Gazoo Racing Europe (vuoteen 2020 Toyota Motorsport GmbH) liittyi FIA World Endurance Championship -sarjaan.

## Kilpailijat
Tallin autoja MM-sarjassa olivat muun muassa Toyota Celica Twin-Cam Turbo, Toyota Celica GT-Four ja Toyota Corolla WRC. Tallissa ajoivat muun muassa Carlos Sainz, Juha Kankkunen ja Didier Auriol.

## Kuvia

Tiedosto:Toyota Celica Gr.A 001.JPG|Björn Waldegårdin Toyota Celica Twin-Cam Turbo
Tiedosto:Toyota Celica GT-FOUR 02.jpg|Didier Auriolin Toyota Celica GT-Four
Tiedosto:Toyota Corolla WRC 2000.jpg|Carlos Sainzin Toyota Corolla WRC


## Katso myös
* Toyota F1

## Lähteet
Kim Yang-gon

**Kim Yang-gon** (; 24. huhtikuuta 1942 – 29. joulukuuta 2015) oli pohjoiskorealainen poliitikko.

Kim toimi Korean työväenpuolueessa keskuskomitean sihteerinä ja Koreoiden välisiä suhteita hoitavan yksikön johtajana. Häntä pidettiin neuvottelijana, joka kykeni toteuttamaan sovittelua Korean niemimaan jännitteiden kiristyttyä. Hän aloitti uransa Kim Il-sungin aikana ja oli myöhemmin merkittävässä roolissa Kim Jong-ilin ja Etelä-Korean presidentti Roh Moo-hyunin tapaamisen (2007) järjestämisessä. Vuonna 2009 Kim matkusti Etelä-Koreaan kunnianosoituksena edesmenneelle presidentti Kim Dae-jungille, joka oli pitänyt ensimmäisen Koreoiden välisen korkeimman tason tapaamisen Kim Jong-ilin kanssa vuonna 2000. Kim Jong-ilin kuoltua Kim Yang-gon pysyi Kim Jong-unin luotettuna neuvonantajana.

Kim istui useita kausia Korkeimman kansanneuvoston jäsenenä. Hän sai vuonna 1995 Kim Il-sungin ritarikunnan ritarin arvon. Kim kuoli auto-onnettomuudessa 73-vuotiaana. Hänen kuolemansa pelättiin vaikuttavan kielteisesti Koreoiden välisiin suhteisiin. Etelä-Koreassa esitettiin spekulaatioita kuoleman olosuhteista, joita jotkut arvelivat epäilyttäviksi. Kim Jong-un johti 80-henkistä Kim Yang-gonin valtiollisten hautajaisten järjestelykomiteaa.

## Lähteet
Hideki Kamiya

**Hideki Kamiya** on japanilainen pelisuunnittelija, joka on yksi Platinum Gamesin perustajista.

Kamiya on kotoisin Matsumotosta Naganon prefektuurissa. Hän osti ensimmäiseksi konsolikseen Famicomin (NES), mutta oli sitä ennen ostanut Hudson Softin pelin *Nuts & Milk* ja odotti pääsevänsä pelaamaan. Konsolien saaminen oli tuolloin vaikeaa, koska konsoli oli suosion huipulla ja konsoleita jonotettiin jo varhain. Luettuaan *Family Computer Magazine* -pelilehdestä pelinkehittäjien Shigeru Miyamoton ja Masanobu Endon haastatelun, hän halusi ryhtyä itsekin pelinkehittäjäksi.

Hän työskenteli *[[Resident Evil (pelisarja)|Resident Evil]]* -sarjan peleissä ja ohjasi ensimmäisen *[[Viewtiful Joe]]* -pelin työskennellessään Capcomin Clover Studiossa. Capcom sulki studion vuonna 2006 ja hän oli mukana perustamassa Seeds, Inc -yritystä Shinji Mikamin ja Atsushi Inaban kanssa. Studio sai myöhemmin uuden nimen Platinum Games. Vuonna 2023 Kamiya lähti Platinum Gamesiltä viitaten epäluottamukseen yhtiön suunnasta.

Lähtönsä jälkeen Kamiya oli vuoden ajan kilpailukiellossa, minkä takia hän ei voinut työskennellä peliteollisuudessa. Joulukuussa 2024 The Game Awards -gaalassa julkistettiin *Okamin* jatko-osa ja kerrottiin, että Kamiya oli liittynyt pelin kehittäjiin, entisten PlatinumGamesin työntekijöiden perustamaan Cloversiin.

## Lähteet

## Aiheesta muualla
* Profiili MobyGamesissä
Meghna

**Meghna** () on Bangladeshissa sijaitseva suuri joki, joka yhdessä kahden muun joen kanssa muodostaa Gangesin suiston. Sen on noin 264 kilometriä pitkä, sen virtaama on keskimäärin 40&nbsp;533 m³/s ja valuma-alue noin 1&nbsp;574&nbsp;224 neliökilometriä. Joki on leveydeltään esimerkiksi Bholan luona noin 13 kilometriä. Joki sijaitsee maan eteläosassa ja laskee Bengalinlahteen.

## Lähteet
RDS-3

**RDS-3 Marija** () on Neuvostoliitossa kehitelty taktinen ydinase, jonka voimakkuus oli 41.2 kilotonnia. Ase käytti uudenlaista, levitoivaa rakennetta (ns. *Levitated Pit*). Siinä sisempi rakenne oli plutoniumia ja ulompi rakenne Uraani-235:ttä: suhteessa 1/3. Ase oli uudemman järjestelyn, uraanin ollessa kompositiossa, myös ns. Kypärä-rakenteen myötä edellistä 100&nbsp;kg kevyempi. Räjähtävien fissiilien ainesosien välissä oli levitoiva eli kelluva kaasupatja. Pommi räjäytettiin imploosiolla.

Asetta testattiin Neuvostoliiton ensimmäisessä ydinaseen ilmapudotuksessa, kun pommi pudotettiin 1951 Semipalatinskissä Kazakstanissa Tupolev Tu-4 -pommikoneesta. Koeräjäytys kuvattiin 7,5 kilometrin päästä ja aseen aiheuttama valoilmiö näkyi 170 kilometrin päähän - samoin kuten räjäytyksen äänikin. Räjäytyskorkeus oli 380 - 400 metriä maanpinnasta. RDS-3 hyväksyttiin 1953 Neuvostoliiton asearsenaaliin. 3&nbsp;100 kilogrammaa painava ydinase oli myös asennettavissa Tupolev Tu-16:een. Asetta seurasi pian kevyempänä ja monikäyttöisempänä RDS-4 *Tatjana*.

## Lähteet
*https://www.atomicarchive.com/media/photographs/testing/soviet/rds-3-5.html
*https://www.atomicarchive.com/media/photographs/testing/soviet/rds-3-4.html
*https://www.globalsecurity.org/wmd/world/russia/rds-3.htm

### Viitteet

## Aiheesta muualla
*https://www.youtube.com/watch?v=CPof3fQcUwY
*https://www.youtube.com/watch?v=LNsMIx5utGU
*https://www.youtube.com/watch?v=-WnU62VWPw8
*https://twitter.com/atomicarchive/status/1316065771601174530?lang=fi
Boundaryn piirikunta

**Boundaryn piirikunta** () on Yhdysvaltojen Idahon osavaltiossa sijaitseva piirikunta. Sen väkiluku oli 12&nbsp;056 vuonna 2020. Piirikunnan hallintokeskus on Bonners Ferryn kaupunki. Piirikunta on perustettu vuonna 1915. Boundaryn piirikunta on saanut nimensä siitä, että sillä on raja Kanadan kanssa, ollen ainoa kansainvälisen rajan omaava piirikunta Idahossa.

## Väestö
Vuonna 2020 Boundaryn piirikunnan 12&nbsp;056 asukkaasta valkoisia oli 92,9&nbsp;%, alkuperäisasukkaita 2,0&nbsp;%, aasialaisia 1,6&nbsp;%, mustia 0,8&nbsp;% ja Tyynenmeren alkuperäisasukkaita 0,1&nbsp;%. Asukkaista 2,6&nbsp;% kuului kahteen tai useampaan rotuun. 6,4&nbsp;% asukkaista puhui kotonaan jotain muuta kieltä kuin englantia ja 4,2&nbsp;% asukkaista oli syntynyt ulkomailla.

## Lähteet

## Aiheesta muualla
Ruususuklaa

**Ruususuklaa** oli täytesuklaalevy, jota Hellas valmisti vuodesta 1957 alkaen. Se oli ensimmäinen suomalainen suklaalevy, jossa oli erilaisia täytteitä yhdessä levyssä. Ruususuklaan valmistus lopetettiin Neuvostoliiton viennin loputtua.

Ruususuklaassa oli loppuaikoina yksi rivi kutakin viittä täytettä, joita olivat ananas, vadelma, appelsiini, nougat ja mansikka. Pääosin 100 gramman kokoisten maitosuklaalevyjen keltataustaisessa kääreessä oli eriväristen ruusujen kuvia.
Ruususuklaa oli *[[Ilta-Sanomat|Ilta-Sanomien]]* kyselyssä kaivattujen ja kadonneiden tuotteiden kärjessä muun muassa vuonna 2023.

Ruususuklaan mukaan nimetty Ruususuklaankuja sijaitsee Turussa Kärsämäen kaupunginosassa lähellä entistä makeistehdasta. Alueen nimistö on muutenkin makeispitoinen.

## Lähteet

## Aiheesta muualla
*  Ruususuklaan pakkaus Elinkeinoelämän keskusarkiston Aikakone-sivustolla
Kuninkaankartanonsaari

**Kuninkaankartanonsaari** (ruots. *Kungsgårdholmen*) on Helsingin Vanhaankaupunkiin kuuluva saari. Se sijaitsee Vantaanjoen suulla Vanhankaupunginselän pohjoispuolella. Saari jakaa Vantaanjoen kahteen uomaan, jotka tunnetaan Vanhankaupunginkosken läntisenä ja itäisenä haarana. Saarella sijaitsee Tekniikan museo.

Kuninkaankartanonsaaren pohjoispään kautta kulkee Viikintie, jolla on sillat Vantaanjoen molempien haarojen yli.

## Historia
Kuninkaankartanonsaari on saanut nimensä Helsingin kuninkaankartanosta, jonka kuningas Kustaa Vaasa perusti jo ennen Helsingin kaupungin perustamista. Saari kahden kosken välissä nähtiin hyvin sopivana sotilaalliselle tukikohdalle uutta kaupunkia perustaessa. Puolustusnäkökulma oli yksi syy siihen, miksi kaupunkia ei perustettu Santahaminaan, kuten alun perin oli suunniteltu. Kuninkaankartanonsaaren ympäri rakennettiin suojavalli ja sen puolustukseen kuului huomattava tykistö. Alkuperäisiin suunnitelmiin kuulunutta linnaa ei kuitenkaan koskaan rakennettu. Pinta-alaltaan saari oli liian pieni vankalle linnalle, ja sen lisäksi uhkana pidettiin saaren ympärillä olleita korkeita mäkiä, joista linna olisi ollut altis tuhoisalle tykkitulelle. Kaiken lisäksi Ruotsin voimavarat eivät enää riittäneet saaren puolustusjärjestelmän vahvistamiseen kuningaskunnan alkaessa valmistautua suureen Venäjän sotaan.

## Katso myös
* Kuninkaansaari

## Lähteet
*  

### Viitteet
 

## Aiheesta muualla
Tamsa

**Tamsa** on Ganges-joen sivujoki, joka on noin 264 kilometriä pitkä ja alkaa Kaimurin vuoristosta 610 metrin korkeudesta. Se virtaa Intiassa muun muassa Ayodhyan, Ambedkar Nagarin, Azamgarhin, Mau Aiman ja Ballian läpi.

## Lähteet
Kaliningrad K-8

**Kaliningrad K-8** (Nato-raportointinimi *AA-3 Anab*) on Neuvostoliitossa valmistettu ilmataisteluohjus. Se käytti puoliaktiivista tutkahakua (mikäli hävittäjässä *Uragan 5B -tutka*), mutta jotkin versiot voitiin varustaa lämpöhakeutuvalla IR-hakupäällä. Ohjuksen räjähdyskärki eli taistelulataus oli sirpaloituva ja omamassaltaan 40 kg. Ohjuksen omamassa oli 232 kilogrammaa ja sen kantama oli 23 kilometriä.

Ohjustyyppiä käytettiin myös Neuvostoliiton ulkopuolella, mutta se oli Jak-28:n, Su-11:n sekä Su-15:n pääaseistuksena. Matkanopeus oli 2,0 Machia, enin lentonopeus 3&nbsp;420 km/h. Ohjustyyppi oli käytössä vuosina 1960-1992. Suhoi Su-15:n ampumalla tämän tyypin ohjuksella pudotettiin Korean Airin lento 007 vuonna 1983.

## Lähteet
*http://www.armedforces.co.uk/Europeandefence/edequipment/edmis/edmis2a1.htm
*https://web.archive.org/web/20121104051023/http://www.fas.org/man/dod-101/sys/missile/row/aa-3.htm (sivu arkistoitu)

### Viitteet
Conquistador-luokka

**Conquistador-luokka** oli Espanjan laivaston kahden kaksikantisen 60-tykkisen linjalaivan muodostama alusluokka.

## Suunnittelu
Pedro de Torresin suunnittelemat alukset valmistettiin Havannassa. Ne perustuivat Ciprián Autránin järjestelmään, joka esiteltiin 1740.

## Alukset

## Lähteet
*

### Viitteet
Kleppe/Verdalen

**Kleppe/Verdalen** on taajama Kleppin kunnassa Rogalandin läänissä Norjassa ja kuntansa hallinnollinen keskus. Taajaman pinta-ala on 3,3 neliökilometriä ja asukasluku 9&nbsp;650 vuonna 2022.
## Lähteet

## Aiheesta muualla
Pollestad

**Pollestad** on taajama Kleppin kunnassa Rogalandin läänissä Norjassa. Taajaman pinta-ala on 0,5 neliökilometriä ja asukasluku 781 vuonna 2022.
## Lähteet

## Aiheesta muualla
Orren kirkko

**Orren kirkko** () on Kleppin kunnassa Rogalandin läänissä Norjassa sijaitseva kivinen pitkäkirkko vuodelta 1950.
## Lähteet

## Aiheesta muualla
Feisteinin majakka

**Feisteinin majakka** () on Kleppin kunnassa Rogalandin läänissä Norjassa sijaitseva majakka. Se perustettiin vuonna 1859, automatisoitiin 1988 ja jätettiin miehittämättömäksi 1990.
## Lähteet

## Aiheesta muualla
Kleppin kirkko

**Kleppin kirkko** () on Kleppin kunnassa Rogalandin läänissä Norjassa sijaitseva puinen pitkäkirkko vuodelta 1846.

## Lähteet

## Aiheesta muualla
Kverneland Group

**Kverneland Group** on monikansallinen, alun perin norjalainen maatalouskoneiden valmistaja. Se perustettiin Kleppissä vuonna 1879. Nykyisin sillä on Norjan lisäksi tehtaita Tanskassa, Italiassa, Alankomaissa, Saksassa, Ranskassa ja Australiassa. Vuodesta 2012 Kverneland on kuulunut japanilaiseen Kubota-konserniin.
## Lähteet

## Aiheesta muualla
Joan Verdú Sánchez

**Joan Verdú Sánchez** (s. 25. toukokuuta 1995 Andorra la Vella) on andorralainen alppihiihtäjä. Hän edustaa Esqui Club Pas de la Casa Grau-Roig -seuraa ja on pituudeltaan 178-senttimetrinen.

Verdú saavutti Innsbruckin nuorten olympialaisissa 2012 pronssia supersuurpujottelussa ja oli kahdeksas pujottelussa. Sotšin olympialaisissa 2014 hän keskeytti suurpujottelun. Pyeongchangin olympialaisissa 2018 hän sijoittui alppiyhdistetyssä 27:nneksi, supersuurpujottelussa 28:nneksi, syöksylaskussa 37:nneksi ja keskeytti suurpujottelun. Pekingin olympialaisissa 2022 hän oli suurpujottelussa yhdeksäs ja supersuurpujottelussa 22:s. Milanon ja Cortinan olympialaisissa 2026 hän sijoittui suurpujottelussa kymmenenneksi. MM-kilpailuissa hän on sijoittunut suurpujottelussa 39:nneksi 2013, alppiyhdistetyssä 27:nneksi ja syöksylaskussa 33:nneksi 2017, supersuurpujottelussa 26:nneksi 2021 ja parisuurpujottelussa kymmenenneksi 2023.

Verdú kilpaili maailmancupissa ensimmäisen kerran Söldenin suurpujottelussa lokakuussa 2016. Ensimmäiset maailmancupin pisteensä hän sai oltuaan 17:s Kranjska Goran suurpujottelussa maaliskuussa 2022. Ensimmäisen palkintosijansa hän saavutti oltuaan kolmas Val d’Isèren suurpujottelussa joulukuussa 2023. Yksikään andorralainen alppihiihtäjä ei ollut aiemmin sijoittunut maailmancupin osakilpailussa kymmenen parhaan joukkoon. Verdú sijoittui maaliskuussa 2024 toiseksi Saalbach-Hinterglammin suurpujottelussa.

## Lähteet
Frisco

**Frisco** voi tarkoittaa seuraavia:

* Frisco, San Franciscon epävirallinen kutsumanimi
* Frisco, kaupunki Texasissa, Yhdysvalloissa
* Frisco, tšekkiläisen Plzeňský Prazdrojin valmistama juoma
* Frisco, Sinebrychoffin 1900-luvun lopulla valmistama virvoitusjuomamerkki.
Olavi Oksman

**Olavi Otto Simeon Oksman** (s. 4. toukokuuta 1934 Tampere) on suomalainen diplomi-insinööri ja eläköitynyt energia-alan yritysjohtaja, joka on saanut teollisuusneuvoksen arvonimen.

## Perhe ja opinnot
Oksmanin vanhemmat olivat maalari Otto Oksman ja Helmi Elisabeth Mikkonen. Professori Juhani Oksman on hänen veljensä. Olavi Oksman avioitui 1958 farmaseutti Mirja Sisko Orvokki Granrothin kanssa. Oksman tuli ylioppilaaksi Rovaniemen yhteislyseosta 1953 ja valmistui diplomi-insinööriksi Teknillisen korkeakoulun sähköosastolta 1959. Hän oli opintojensa aikana Kemijoki Oy:n asentajan apulainen 1955, tie- ja vesirakennushallinnon harjoittelija 1956, Rovakairan Sähkö Oy:n harjoittelija 1957, Helsingin kaupungin sähkölaitoksen asemapäivystäjä 1958 ja Teknillisen korkeakoulun sähkötekniikan osaston sähkökoneitten assistentti 1958–1959.

## Ura
Valmistuttuaan Oksman oli Kemijoki Oy:n palveluksessa, sähköinsinööri ja käyttöinsinööri 1959–1962, laitostoimiston sähköinsinööri 1962–1980, laitostoimiston päällikkö 1980–1985, sähköosaston johtaja 1985–1987 teollisuusneuvos Karl Lehtisen jälkeen ja tuotantoyksikön johtaja 1987–1999. Hänellä on ollut useita oman alansa asiantuntija- ja luottamustehtäviä, mutta hän oli myös muun muassa Rovaniemen Palloseuran puheenjohtaja 1966–1969. Teollisuusneuvoksen arvonimen Oksman sai 1999.

## Lähteet
Kvernaland

**Kvernaland** on taajama Kleppin, Timen ja Sandnesin kunnissa Rogalandin läänissä Norjassa. Taajaman pinta-ala on 4,5 neliökilometriä ja asukasluku 7&nbsp;720 vuonna 2022. Kvernalandin suurin yritys on maatalouskoneita valmistava Kverneland Group.
## Lähteet

## Aiheesta muualla
Tihonov

**Tihonov**, naisilla **Tihonova**, on muun muassa seuraavien henkilöiden sukunimi:

* Aleksandr Tihonov (s. 1947), venäläinen ampumahiihtäjä ja olympiavoittaja
* Anastasija Rudnaja, o.s. *Tihonova* (s. 1990), venäläinen suunnistaja
* Andrei Tihonov (s. 1970), venäläinen jalkapalloilija
* Andrei Nikolajevitš Tihonov (1906–1993), venäläinen matemaatikko, jonka mukaan on nimetty Tihonovin lause
* Katerina Tihonova (s. 1986), venäläinen tanssija, matemaatikko ja fyysikko, Vladimir Putinin tytär
* Nikolai Tihonov (1896–1979), neuvostoliittolainen runoilija ja kirjallisuusvaikuttaja
* Nikolai Tihonov (1905–1997), neuvostoliittolainen poliitikko
* Nikolai Tihonov (s. 1982), venäläinen kosmonautti.
* Sofja Tihonova (s. 1998), venäläinen mäkihyppääjä
* Tamara Tihonova (s. 1964), venäläinen hiihtäjä ja olympiavoittaja
* Vasili Tihonov (1958–2013), venäläinen jääkiekkovalmentaja
* Vasili Tihonov (s. 1960), venäläinen soutaja
* Vasili Tihonov (1909–1987), venäläinen kouluratsastaja
* Viktor Tihonov (1930–2014), venäläinen jääkiekkovalmentaja
* Viktor Tihonov (nuorempi) (s. 1988), venäläinen jääkiekkoilija.
Punaista ja mustaa

**Punaista ja mustaa** () on ranskalaisen Stendhalin kirjoittama yhteiskunnallinen romaani, joka julkaistiin vuonna 1831. Sen alaotsikko on *Kronikka XIX vuosisadalta.* Kirjassa kuvataan niitä ongelmia, jotka Ranskassa aiheuttivat levottomuutta Bourbonien suvun vallassaoloaikana vuosina 1814-30. Kirjan päähenkilö on nuori mies nimeltään Julien Sorel.

## Lähteet
Valco (kuulokevalmistaja)

**Valco Oy** on Tampereella toimiva audiotekniikan yritys. Yritys aloitti vuonna 2018 kulutuselektroniikan maahantuojana, mutta aloitti vastamelukuuloikkeiden suunnittelun vuonna 2019. Vuonna 2020 yrityksen painopiste siirtyi verkkokaupasta valmistajaksi.

Nykyisellä Valcolla ei ole mitään teknistä sidettä vuonna 1976 perustettuun Valcoon, mutta yritys käyttää samaa nimeä.

Yrityksessä työskentelee noin 5-9 henkilöä ja liikevaihto on vaihdellut noin 1,5 ja 2,5 miljoonaan euron välillä vuosina 2020-2023.

Valco on tehnyt investointipäätöksen omasta kuulokkeita ja kaiuttimia valmistavasta tehtaasta Puolangalle, jonka olisi tarkoitus avautua vuonna 2025.

## Tuotteet
Yrityksen tuotteita ovat vastamelukuulokkeet, joiden malleja ovat VMK19 ja VMK20. Audio-Room -sivusto vertaili VMK20-kuulokkeita kiinalaiseen halvempaan malliin ja vaikka ne ulkoisesti näyttivät samalta sisäinen elektroniikka oli täysin erilainen. Käyttötestissä VMK20 sai myös parempia arvioita musiikin kuuntelussa Bluetooth ja ANC-tiloissa, vaikka langallisessa tilassa äänenlaatu ei ollut vastaava.

Lippulaivakuulokkeet mallia VMK25 on julkaistu vuonna 2023. Audio-Room -sivuston vertailun mukaan langallisessa tilassa äänenlaatu on parantunut merkittävästi aiempaan malliin verrattuna. Vuonna 2025 Valco julkaisi parannetun version VMK25.2. 

Yritys suunnittelee tuotteet alusta asti huollettavaksi ja on kertonut blogissaan perustaneensa oman kuulokehuollon myös takuuajan jälkeen tehtäviä korjauksia varten.

## Lähteet
Jamaikansirkkunen

**Jamaikansirkkunen** (*Loxipasser anoxanthus*) on tangaroihin kuuluva lintulaji. Lajia tavataan Jamaikalla. 

## Koko ja ulkonäkö
Jamaikansirkkunen kasvaa 10–12 cm pitkäksi. Sukupuolet eroavat toisistaan ulkonäöltään. Lajin koiraan pää ja rinta ovat mustat. Selkä ja siivet ovat kellanvihreät, ja sävy on keltaisin olkapäissä. Vatsa on harmaa ja alaperä punaruskea. Jamaikansirkkusnaaras on ruskehtavanvihreä päästä, selästä ja siivistä, ja siipien olkapäät ovat keltaiset. Vatsa on harmaa.

## Levinneisyys ja elintavat
Jamaikansirkkusta tavataan Jamaikalla. Lajin elinympäristöä ovat kuivat metsät, metsien reunamaat, pensaikot ja puutarhat. Se liikkuu useimmiten pieninä ryhminä. Jamaikansirkkusen ravintoa ovat siemenet ja marjat.

## Lähteet
Paluu Lembergiin

**Paluu Lembergiin : kansanmurha- ja rikos ihmisyyttä vastaan -käsitteiden juurilla** (alkuteos: *East West Street: On the Origins of Genocide and Crimes Against Humanity*) on brittiläisen oikeustieteen professorin Philippe Sandsin teos vuodelta 2017. Sen on suomentanut Titia Schuurman, ja suomennoksen on julkaissut Teos vuonna 2023. Teoksen lopussa on viitteet ja hakemisto.

Sands käsittelee teoksessa kansainvälisen oikeuden kahden keskeisen käsitteen eli rikoksen ihmisyyttä vastaan ja kansanmurhan syntyä sitä taustaa vasten, että hänen sukunsa on äidin puolelta juutalainen ja suvun juuret juontavat Lembergiin, jonka nimi on ollut myös Lwów, Lvov ja nykyisin Lviv, aina sen mukaan mikä valtio siellä on pitänyt valtaa: Itävalta-Unkari, Venäjä, Puola, Saksa, Neuvostoliitto, Ukraina.

Oman sukunsa vaiheiden lisäksi hän kertoo samasta kaupungista kotoisin olleiden kansainvälisen oikeuden asiantuntijoiden, juutalaisten Hersch Lauterpachtin ja Rafael Lemkinin tarinat. Molemmilla juristeilla oli oma tehtävänsä vuonna 1946 Nürnbergin oikeudenkäynnissä, Lemkin tosin kuunteli tuomioita radion kautta Pariisista käsin, sillä hän oli heikossa kunnossa. He ovat käsitteiden rikos ihmisyyttä vastaan ja kansanmurha kehittäjiä. Sands sai vuonna 2014 kutsun tulla pitämään yleisöluennon Lvivin yliopistoon työstään, joka koskee rikosta ihmisyyttä vastaan ja kansanmurhaa, ja tästä kutsusta sai alkunsa myös tämä kirja.

Sands kävi Suomessa kirjansa käännöksen ilmestyessä, ja silloin antamassaan haastattelussa hän perustelee, miksi hän pitää kansanmurhan käsitettä vaarallisena: se on osaltaan vahvistanut ryhmäidentiteettiä ja siten ennemminkin lisännyt kuin vähentänyt ryhmiin kohdistuvaa vihaa. Sanan suosio on lisääntynyt mutta samalla sen oikeudellinen määritelmä on hänen mukaansa kaventunut.

## Lähteet
Gemini (kielimalli)

**Gemini** on Google Deepmindin kehittämä kielimalliperhe, joka julkistettiin Google I/O -tapahtumassa 10. toukokuuta 2023. Gemini pystyy käsittelemään tekstiä, kuvia, ääntä, videoita ja koodia.

Geministä julkaistiin 6. joulukuuta 2023 Pro ja Nano versiot, Ultra versio julkaistaan vuonna 2024. Gemini 2.0 Flash julkaistiin 5. helmikuuta 2025 ja 2.5 Flashin uusin esiversio 20. toukokuuta 2025. 18. marraskuuta 2025 julkaistiin Gemini 3.0 Pro version, joka korvaa aiemman Gemini 2 Pron. 

Geminin edeltäjä on PaLM 2.

## Katso myös
* Gemini (keskustelubotti)

## Lähteet
Reina Isabel II -luokka

**Reina Isabel II -luokka** oli Espanjan laivaston kahden kaksikantisen 84-tykkisen linjalaivan muodostama alusluokka.

## Suunnittelu
Viimeiset purjein varustetut Espanjassa valmistetut linjalaivat tilattiin 1850. Suunnittelun perustana oli 70-tykkinen *San Pablo*, joka laskettiin vesille 1771.

## Alukset

## Lähteet
*

### Viitteet
Wyatt Kaiser

**Wyatt Kaiser** (s. 31. heinäkuuta 2002 Andover, Minnesota, Yhdysvallat) on yhdysvaltalainen jääkiekkoilija, pelipaikaltaan puolustaja. Kaiser pelaa NHL-joukkue Chicago Blackhawksin organisaatiossa.

Ennen NHL-uraansa hän pelasi kolmen kauden ajan Minnesota-Duluthin yliopiston joukkueessa. Chicago Blackhawks varasi hänet kolmannella kierroksella 81. varausvuorolla .  Kaiser on pelannut 30 NHL:n runkosarjan ottelua. Näissä otteluissa hän oon syöttänyt seitsemän maalia. Kaiser kuului Yhdysvaltain joukkueeseen alle 20-vuotiaiden MM-kilpailuissa vuonna 2022. Turnauksen viidessä ottelussa hän teki kaksi maalia ja yhden syötön eli kolme tehopistettä. Kaikki uran tilastot päivitetty 18. joulukuuta 2023.

## Lähteet
Paha pukki 2

**Paha pukki 2** (*Bad Santa 2*) on yhdysvaltalainen jouluaiheinen komediaelokuva, joka sai ensi-iltansa Yhdysvalloissa 23. marraskuuta 2016. Elokuva on jatko-osa vuoden 2003 elokuvalle *[[Paha pukki]]*. Elokuvan on ohjannut Mark Waters ja käsikirjoittanut Shauna Cross ja Johnny Rosenthal. Elokuvan pääosissa ovat Billy Bob Thornton, Tony Cox, Brett Kelly, Kathy Bates ja Christina Hendricks.

## Näyttelijät

Lähde: 

## Lähteet

## Aiheesta muualla
*
Sovetakan Hajastan

**Sovetakan Hajastan** (Սովետական Հայաստան, ”Neuvosto-Armenia”) oli Armenian pääkaupungissa Jerevanissa vuosina 1920–1990 ilmestynyt armeniankielinen sanomalehti.

Lehti perustettiin vuonna 1920 nimellä *Komunist* (Կոմունիստ, ”Kommunisti”). Se sai nimen *Khorhrdajin Hajastan* (Խորհրդային Հայաստան, ”Neuvosto-Armenia”) vuonna 1921. Nimi muutettiin muotoon *Sovetakan Hajastan* vuonna 1940 ja jälleen muotoon *Khorhrdajin Hajastan* vuonna 1989.

*Sovetakan Hajastan* oli Armenian kommunistisen puolueen keskuskomitean sekä Armenian sosialistisen neuvostotasavallan korkeimman neuvoston ja ministerineuvoston äänenkannattaja. Se oli tasavallan tärkein sanomalehti, jonka rinnalla ilmestyivät muun muassa venäjänkielinen *[[Golos Armenii|Kommunist]]*, azerinkielinen *[[Sovet Ermənistanı]]* ja kurdinkielinen *[[R’ya t’eze]]*. Kuudesti viikossa julkaistun lehden painosmäärä oli 256&nbsp;000 kappaletta vuonna 1975.

Lehti sai nimen *Hajastan* (Հայաստան, ”Armenia”) vuonna 1990. Se muuttui vähitellen viikkolehdeksi ja vuonna 2013 aikakauslehdeksi. Julkaisijana toimi Armenian tasavaltalaispuolueen keskuskomitea.

## Lähteet
Golos Armenii

**Golos Armenii** (Голос Армении, ”Armenian ääni”) on Armenian pääkaupungissa Jerevanissa ilmestyvä venäjänkielinen sanomalehti.

Lehti perustettiin vuonna 1934 nimellä *Kommunist* (”Kommunisti”). Se oli neuvostoaikana Armenian kommunistisen puolueen keskuskomitean sekä Armenian sosialistisen neuvostotasavallan korkeimman neuvoston ja ministerineuvoston äänenkannattaja. *Kommunist* oli tasavallan tärkein venäjänkielinen sanomalehti, jonka rinnalla ilmestyi muun muassa armeniankielinen *[[Sovetakan Hajastan]]*. Kuudesti viikossa julkaistun lehden painosmäärä oli 45&nbsp;000 kappaletta vuonna 1972.

Lehti sai nimen *Golos Armenii* vuonna 1990. Sittemmin lehdestä tuli riippumaton, ja se ilmestyi 2010-luvun alussa kolmesti viikossa 2&nbsp;000 kappaleen painoksena.

## Lähteet

## Aiheesta muualla
* Lehden sivusto
Olly Alexander

**Olly Alexander Thornton** (s. 15. heinäkuuta 1990 Harrogate, Englanti, Yhdistynyt kuningaskunta) on englantilainen laulaja ja näyttelijä. Hänet tunnetaan Years & Years -yhtyeen solistina ja yhtyeen vuoden 2015 hittialbumista "Communion". Yhtye on saavuttanut kaksi ykkössijan albumia Britannian albumilistalla sekä ykkössijan singlen ja viisi Top 10:n joukkoon sijoittunutta singleä Britannian singlelistalla. Näyttelijänä Olly Alexander on saavuttanut menestystä Ritchie Tozerin roolissa *It's a Sin* -draamasarjassa. 

Alexander on kuusinkertainen Brit Awards -palkintogaalan ehdokas ja on saanut useita ehdokkuuksia myös näyttelijänuraltaan. Olly Alexander edusti Yhdistynyttä kuningaskuntaa vuoden 2024 Eurovision laulukilpailussa Danny L Harlen kanssa tuotetulla kappaleella nimeltään ”Dizzy”. Hän tuli kilpailun finaalissa 18. sijalle saatuaan yhteensä 46 pistettä, joista kaikki ammattilaisraadeilta. Hän oli ainut kilpailija, joka ei saanut yhtään yleisöpisteitä. Harle on tuottanut kappaleita muun muassa Dua Lipalle ja Charli XCX:lle.

## Yksityiselämä
Alexander on homoseksuaali.

## Lähteet
*

### Viitteet

## Aiheesta muualla
Dieter Aminoff

**Dieter Max Gregori Aminoff** (9. joulukuuta 1941 Helsinki - 30. joulukuuta 2016 Helsinki) oli suomalainen vapaaherra, hyväntekijä, yritysjohtaja ja hallitusammattilainen.

## Tausta
Aminoff oli vapaaherra Cecil Aminoffin ja Dorrit Greulingin poika. Vuoksenniskan toimitusjohtaja Gustaf Aminoff ja kauppaneuvos Walter Greuling olivat hänen isoisiä. Yritysjohtaja Philip Aminoff on Aminoffin veljenpoika.

## Ura
Aminoff opiskeli Teknillisessä korkeakoulussa. 

Aminoff toimi Vehon, Mercantilen, Örumin, Electrosonicin ja Fastemsin omistajana ja hallituksien jäsenenä. Aminoff toimi Vehon hallituksen puheenjohtajana, hallituksen jäsenenä ja väliaikaisena toimitusjohtajana. Hänen aikana yritykset päättivät keskittyä pelkästään tekniseen alaan. Mercantile Group myi toimistotarvikkeita myyvän Wulffin Belttonille. Hän piti toimistoa Helsingin Autotalon yhdeksännessä kerroksessa Salomonkadun puolella. Aminoff toimi perheyritysten johtajien mentorina. 

Kauppaneuvos Anders Wiklöf sai oikeuden Aminoffilta edustaa Vehoa Ahvenanmaalla, joka toi maahan Mercedes-Benzin ja BMW:n autoja.

Aminoffin nimi oli listattu amerikkalaisen Marquis Who's Who -kirjassa.****

Aminoff toimi hyväntekijänä. Hän tuki Suomen Pakolaisapu ry:tä, Suomen Ateenan-instituuttia ja Helsingin yliopistoa. Aminoff lahjoitti varoja Aalto-yliopiston pääomaan. Hän oli Suomen Pakolaisapu ry:n hallituksen jäsen. Ugandassa toimiva The Dieter Aminoff Refugee Youth Center on nimetty hänen mukaan.  

Aminoff oli Svenska Klubbenin ja RKP:n jäsen. RKP palkitsi Aminoffin kunniamerkillä. Hän oli arvoiltaan liberaali.    

Aminoff ei ollut julkisuuden henkilö. Hän pysyi mieluiten taka-alalla. Häntä on kuvailtu ystävälliseksi ja auttavaiseksi.

## Katso myös

* Aminoff-suku

## Lähteet
Valentin Ceaușescu

**Valentin Ceaușescu** (s. 17. helmikuuta 1948 Bukarest) on romanialainen ydinfyysikko. Hän oli diktaattori Nicolae Ceaușescun ja tämän vaimon Elena Ceaușescun ensimmäinen lapsi.

Ceaușescu opiskeli fysiikkaa Bukarestin yliopistossa. Hän työskenteli tutkijana Măgurelen Atomifysiikan instituutin laboratoriossa ja opetti Fysiikan ja ydinteknologian Horia Hulubei -kansallisinstituutissa. Romanian vallankumouksen yhteydessä Ceaușescu joutui pidätetyksi yhdeksän kuukauden ajaksi, mutta häntä vastaan ei nostettu syytteitä toisin kuin veljeään, politiikkaan isänsä jalanjäljissä suuntautunutta Nicu Ceaușescua vastaan. Sisaruksiin kuului myös Zoia Ceaușescu, jonka kuoltua vuonna 2006 Valentin Ceaușescusta tuli ainoa elossa oleva diktaattoriparin lapsi. Vuonna 2009 hän sai oikeuden päätöksellä haltuunsa vanhempiensa taidekokoelman, joka oli otettu takavarikkoon ja museoitu.

Ceaușescu meni vuonna 1970 naimisiin Romanian johtoon kriittisesti suhtautuneen kommunisti Petre Borilăn tyttären Iordana Borilăn kanssa. Molempien vanhemmat vastustivat avioliittoa, joten pariskunta muutti Kanadaan. Avioliitto päättyi eroon vuonna 1989, mutta siitä syntyi lapsi Daniel. Ceaușescu meni uusiin naimisiin vuonna 1995 ja sai toisenkin lapsen, Alexandran.

## Lähteet
Tasavalta (viina)

**Tasavalta** on suomalainen Anora Groupin valmistama viina. Vahvuudeltaan se on 28-tilavuusprosenttista.

Vuonna 2014 Tasavalta oli Suomen 11. myydyin viina. 0,7 litran pullossa Tasavalta-viinaa on 1&nbsp;120 kilokaloria energiaa.

## Lähteet
Caffè americano

**Caffè americano** on kahvijuoma, jossa on espressoa tietyssä sekoitussuhteessa veteen. Yleensä sekoitussuhde on kolmannes espressoa ja loput vettä, mutta siitä voi sekoittaa laimeampia versioita.

*Caffè americano* on italiaa ja tarkoittaa ’amerikkalaista kahvia’. Uskotaan, että kahvi keksittiin toisen maailmansodan aikaan Italiassa. Siellä olleet amerikkalaiset sotilaat sekoittivat espressoon vettä.

## Lähteet
Ioan Totu

**Ioan V. Totu** (14. toukokuuta 1931 Otetelișu – 22. huhtikuuta 1992 Bukarest) oli romanialainen kommunistisen puolueen poliitikko ja taloustieteilijä.

Totu toimi Romanian varapääministerinä vuosina 1982–1986, ulkoministerinä vuosina 1986–1989 ja Valtion suunnittelukomitean puheenjohtajana vuonna 1989. Hän oli Bukarestin yliopiston professori. Totu sai aluksi vapauttavan tuomion Romanian vallankumouksen jälkeen, mutta myöhemmän tuomion nojalla hänet katsottiin syylliseksi vuoden 1989 vallankumouksen tukahduttamispyrkimyksiin. Hänet tuomittiin 16 vuoden vankeusrangaistukseen, mutta hän teki pian tämän jälkeen itsemurhan hirttäytymällä.

## Lähteet
Montech

**Montech** on kunta Lounais-Ranskassa Tarn-et-Garonnen departementissa Oksitanian alueella. Se sijaitsee noin 14 kilometriä Montaubanin kaupungista lounaaseen.

Montech oli keskiajalla 1100-luvulla linnoitettu kaupunki. Kaupungin neljä porttia olivat olemassa vuoteen 1830 asti. 1700-luvulla kaupunki teollistui ja sinne perustettiin kevyttä tekstiiliteollisuutta. 1800-luvulla rakennettiin Garonnejoen sivukanava Canal de Garonne, sekä siitä Montechin kunnan alueella Tarnjoen yhdyskanava Canal de Montech. Tämän seurauksena kanavan läheisyyteen perustettiin paperitehdas vuonna 1857. Ennen toista maailmansotaa tehtaalla työskenteli 300 työntekijää. Paperitehdas suljettiin pysyvästi vuonna 1968. Kunta päätti kunnostaa tehtaan, ja vuonna 2014 sen tiloihin perustettiin mediakirjasto sekä digitaalisia näyttelytiloja. 

Kunnan nähtävyys on Pente d'eau de Montech, joka on funikulaarin tapainen laite jolla siirretään veneitä kanavassa ylös ja alas. Se rakennettiin vuonna 1974 korvaamaan viisi Canal de Garonnen sulkua. Samalla se mahdollisti 45 minuutin ajansäästön. Veneiden siirtolaite oli toiminnassa vuoteen 2009 asti. Vuosina 2020-2021 se kunnostettiin näyttelyalueeksi.

## Lähteet

## Aiheesta muualla
Ko Yong-hui

**Ko Yong-hui** (; 26. toukokuuta 1952 Osaka – 24. toukokuuta 2004 Pariisi) oli pohjoiskorealainen tanssija ja muusikko, jonka lapsia suhteesta Kim Jong-iliin ovat maan johtaja Kim Jong-un sekä tämän sisarukset Kim Jong-chul ja Kim Yo-jong.

Kon isä oli kotoisin Jejun saarelta nykyisen Etelä-Korean alueelta, mutta oli muuttanut vuonna 1929 muuttanut Japaniin, jossa Ko syntyi Tsuruhashin korealaislähiössä Osakassa. Valtiolliset tiedotusvälineet Pohjois-Koreassa ovat vaienneet Kon taustasta, koska eteläkorealainen tai japanilainen tausta on ristiriidassa Paektuvuoren verilinjaa koskevan myytin kanssa. Ko muutti vanhempineen Pjongjangiin vuonna 1961 tai 1962. Hän liittyi 1970-luvun alussa Mansudae-taideseurueeseen. Hänestä tuli yksi sen johtavista esiintyjistä ja hän esitti sen jäsenenä sooloja changgo-lyömäsoittimella. Ko pääsi Mansudae-taideseurueen mukana esiintymään myös monissa japanilaisissa kohteissa vuonna 1973. Hänen suhteensa Kim Jong-ilin kanssa alkoi vuonna 1975 tai 1976. Ko kiersi myöhemmin Kim Jong-ilin seurassa tämän neuvonantomatkoilla ja sotilaskohteiden tarkastuskäynneillä toimien epävirallisessa ensimmäisen naisen asemassa.

Ko matkaili vielä 1990-luvun alussa lastensa kanssa Japanissa. Vuonna 1994 hänellä todettiin rintasyöpä, johon hänet lähetettiin saamaan hoitoa Ranskaan. Rintasyövän uusiuduttua Ko palasi vuonna 2003 hoidettavaksi Ranskaan. Hänelle tehtiin molempien rintojen mastektomia, mutta sairaus muodosti etäpesäkkeitä. Ko kuoli Etelä-Korean tiedustelupalvelun mukaan Pariisissa, josta hänen ruumiinsa siirrettiin Pjongjangiin. Vuonna 2012 hänelle valmistettiin hauta lähelle Vallankumouksellisten marttyyrien hautausmaata Pjongjangiin. Loikanneiden mukaan ihmisiä on määrätty hautapaikalle osoittamaan kunnioitusta Ko Yong-huille.

Toukokuussa 2012 Ko Yong-huita käsittelevä 85-minuuttinen propagandaelokuva kantaesitettiin korkea-arvoisille Korean työväenpuolueen edustajille. Hänestä ei käytetä elokuvassa oikeaa nimeä vaan häneen viitataan "Chosunin äitinä" ja "Suurena äitinä". Yleensä tausta Japanissa johtaa Pohjois-Korean yhteiskunnallisessa hierarkiassa matalimpiin ryhmiin sijoittumiseen. Vuoden 2022 tiedon mukaan Kim Jong-unilla on yhä sukulaisia Jejun saarella Etelä-koreassa.

## Lähteet
Kim Hyong-jik

**Kim Hyong-jik** (; 1894 Mangyongdae – 5. kesäkuuta 1926) oli Korean niemimaan itsenäisyyden puolesta kamppaillut aktivisti, opettaja ja Pohjois-Korean ensimmäisen johtaja Kim Il-sungin isä.

Kim syntyi Mangyongdaen kylässä lähellä Pjongjangia ja opetti myöhemmin siellä koulussa. Hänen vanhempansa olivat Kim Bo-hyo ja Ri Po-ik. Kim teki useita matkoja Kiinaan saadakseen oppia itsenäisyyskamppailua varten. Syksyllä 1917 hän joutui Korean niemimaata miehittäneen Japanin poliisin pidättämäksi. Vapauduttuaan vuosi myöhemmin Kim matkusti Kiinan ja nykyisen Pohjois-Korean rajalle. Hän asettui Junggangin piirikuntaan (Jagang) ennen rajan ylittämistä Linjiangin alueelle Kiinan Fujianiin. Kim oli 15-vuotiaasta saakka naimisissa Kim Il-sungin äidin Kang Pan-sokin kanssa. Hänen viimeisistä vuosistaan ei ole säilynyt paljon tietoa, mutta hän kuoli 31-vuotiaana huhutusti kärsittyään moninaisista terveysongelmista.

Kim on nostettu Pohjois-Korean mytologisessa historiankuvauksessa kommunismiin suuntautumisen edelläkävijäksi ja japanilaisvastaisen taistelun johtajaksi. Hänellä on merkittävä asema valtion virallisessa historiankirjoituksessa myös "Paektuvuoren verilinjan" edustajana. Kimin mukaan on nimetty Kasvatustieteellinen Kim Hyong-jik -yliopisto.

## Lähteet
Kim Chaek

**Kim Chaek** (; 1903 Pohjois-Hamgyeong – tammikuu 1951) oli pohjoiskorealainen poliitikko ja komentaja.

Kim lähti Mantšuriaan ja liittyi Kiinan kommunisteihin vuonna 1925. Hän oli Kim Il-sungin merkittävä liittolainen sissisodankäynnissä japanilaisia miehittäjiä vastaan. Japanilaisten offensiivin takia hän joutui vuonna 1940 Kim Il-sungin tavoin siirtymään Neuvostoliiton Kaukoitään. Kim pysyi Neuvostoliitossa, kunnes palasi Korean niemimaalle elokuussa 1945. Lokakuussa 1945 hän sai nimityksen sotilasakatemian johtajaksi. Pohjois-Korea perustettiin virallisesti vuonna 1948, jolloin Kim Chaek valittiin sen teollisuusministeriksi ja varapääministeriksi.

Kim oli Korean työväenpuolueen sotilaskomitean jäsenenä vastuussa sodankäynnistä vuonna 1950 alkaneessa Korean sodassa. Syyskuussa 1950 hänestä tuli Korean kansanarmeijan komentaja. Hän vastasi myös sissijoukkojen järjestelystä kansanarmeijan joutuessa vetäytymään. Kim kuoli pommituksissa tammikuussa 1951. Hänen mukaansa on nimetty Gimchaekin kaupunki ja Teknologian Kim Chaek -yliopisto.

## Lähteet